Eurovision Song Contest 1980

25. Eurovision Song ContestDatum19. Abrëll 1980StadDen Haag (Holland)Gebai Nederlands CongresgebouwGewënner Johnny Logan (Irland)Zuel vu Länner19Nei Participatiounen MarokkoModeratiounMarlous FluitsmaInterval Act The Dutch Rhythm Steel and Show BandOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.
De 25. Eurovision Song Contest war den 19. Abrëll 1980 an Holland. Organiséiert gouf d'Eurovisioun dat Joer am Nederlands Congresgebouw zu Den Haag. Presantatrice war d'Marlous Fluitsma. Holland huet d'Organisatioun vun der Eurovisioun dat Joer iwwerholl, well de Gewënner vum Joer virdrun, Israel, se net wollt fir d'zweet hannereneen organiséieren. Fir d'Käschte méi kleng ze halen hunn d'Hollänner eng manner pompös Versioun organiséiert.

Marokko ass nei derbäikomm, am Ganzen hunn 19 Länner matgemaach. Jugoslawien, Malta, Monaco an Israel waren net dobäi. Et war fir d'éischt (a fir d'lescht bis elo) dat mat Marokko e Land vum afrikanesche Kontinent matgemaach huet.

Verschidde Sänger ware scho virdru mol eng Kéier dobäi, d'Katja Ebstein fir Däitschland 1970 a 1971, d'Paola del Medico fir d'Schwäiz 1969 an d'Maggie MacNeal (als Deel vum Grupp Mouth & MacNeal) fir Holland 1974.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Den Haag matgedeelt ginn.

Déi éischt Plaz krut de Vertrieder vun Irland, de Johnny Logan, mat 15 Punkte Virsprong virum Katja Ebstein (Däitschland). Déi drëtt Plaz krut d'Grupp Prima Donna, déi fir Groussbritannien ugetruede war.

Fir Irland war et déi zweet Kéier datt et de Grand Prix gewonnen hat.

 Klassement 
 Plaz  Land  Interpret  Titel  Punkten 1.  Irland  Johnny Logan  What's Another Year?  143 2.  Däitschland  Katja Ebstein  Theater  128 3.  Groussbritannien  Prima Donna  Love Enough for Two  106 4.  Schwäiz  Paola  Cinéma  104 5.  Holland  Maggie MacNeal  Amsterdam  93 6.  Italien  Alan Sorrenti  Non so che darei  87 7.  Portugal  José Cid  Um grande, grande amor  71 8.  Éisträich  Blue Danube  Du bist Musik  64 9.  Lëtzebuerg  Sophie & Magaly  Papa Pingouin  56 10.  Schweden  Tomas Ledin  Just nu  47 11.  Frankräich  Profil  He, he m'ssieurs dames  45 12.  Spuenien  Trigo Limpio  Quédate esta noche  38 13.  Griicheland  Anna Vissi and the Epikouri  Autostop  30 14.  Dänemark  Bamses Venner  Tænker altid på dig  25 15.  Tierkei  Ajda Pekkan  Petr’ oil  23 16.  Norwegen  Sverre Kjelsberg a Mattis Hætta  Sámiid ædnan  15 17.  Belsch  Telex  Euro-vision  14 18.  Marokko  Samira Bensaïd  Bitakat hob  7 19.  Finnland  Vesa-Matti Loiri  Huilumies  6

 Um Spaweck 

 Eurovision.tv
 Eurovision.de
 diggiloo.net

 Jerusalem (Israel) 100px Dublin (Irland) ESC 1979 Eurovision Song Contest ESC 1981

1980
Kategorie:Musek 1980
Kategorie:Den Haag